কোনো অপ্ৰীতিকৰ পৰিস্থিতি সৃষ্টি নোহোৱাকৈ ৰাইজে যাতে সুন্দৰকৈ দুৰ্গা পূজা উপভোগ কৰিব পাৰে তাৰ উদ্দেশ্যে কামৰূপ মহানগৰ যান-বাহন আৰক্ষীয়ে কেতবোৰ বিশেষ ব্যৱস্থা গ্ৰহণ কৰিছে।
পূজাৰ সময়ছোৱাত গুৱাহাটীৰ পথৰ নিৰ্দেশনা সন্দৰ্ভত যান বাহন শাখাৰ উপ আৰক্ষী আয়ুক্ত অমনজিৎ কৌৰে আজি এক সংবাদমেল অনুষ্ঠিত কৰে।
সেই অনুসৰি প্ৰতিটো দুৰ্গা পূজা মণ্ডপতে ৱাকিং জ'নৰ ব্যৱস্থা থাকিব। তদুপৰি পূজা মণ্ডপৰ পৰা ৫০০ মিটাৰ দূৰলৈ ন'পাৰ্কিং ঘোষণা কৰাৰ লগতে পূজা মণ্ডপ বা চৌহদৰ ভিতৰলৈ কোনো ধৰণৰ বাহনৰ প্ৰৱেশত নিষেধাজ্ঞা জাৰি কৰা হৈছে।
ইয়াৰ উপৰি জি এছ ৰোড, জু ৰোড, জি এন বি ৰোডত ন' পাৰ্কিঙৰ ব্যৱস্থা কৰাৰ লগতে গণেশগুৰিৰ পৰা লাষ্টগে'টলৈ আৰ পি ৰোড হ'ব ৱান ৱে'। পাণ্ডুৰ পূজাথলীৰ পৰা মালিগাঁৱলৈ গাড়ীৰ চলাচল নিষিদ্ধ কৰা হ'ব যাৰ বাবে আদাবাৰী হৈ বাহনসমূহ ঘূৰিব লাগিব। আনহাতে ১৯ অক্টোবৰত এম জি ৰোডত যান-বাহনৰ চলাচল নিষিদ্ধ।
নিৰ্দেশনাটোত লগতে জনোৱা মতে পূজাৰ সময়ত মহানগৰীত অতিৰিক্ত বাহিনী নিয়োগ কৰাৰ উপৰি সুৰাসক্ত চালকৰ বিৰুদ্ধেও আৰক্ষীৰ অভিযান অব্যাহত থাকিব।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
